
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00297/2012-04
10.10.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 10.10.2014. године, донела је

О Д Л У К У

о акредитацији студијског програма
основних академских студија

Утврђује се да УНИВЕРЗИТЕТ „УНИОН – НИКОЛА ТЕСЛА“, ФАКУЛТЕТ ЗА ПОСЛОВНЕ СТУДИЈЕ И ПРАВО са седиштем у  DOCVARIABLE ConvertString(Adresa,1,5) \* MERGEFORMAT Старо сајмиште 29,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 102072407, Матични број: 08728470,  испуњава прописане стандарде за акредитацију студијског програма: основне академске студије – ПРАВО – СТУДИЈЕ НА ДАЉИНУ у оквиру поља друштвено-хуманистичких наука и то за упис 30 (тридесет) студената у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ „УНИОН – НИКОЛА ТЕСЛА“, ФАКУЛТЕТ ЗА ПОСЛОВНЕ СТУДИЈЕ И ПРАВО са седиштем у  DOCVARIABLE ConvertString(Adresa,1,5) \* MERGEFORMAT Старо сајмиште 29,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 14.09.2012. године поднела захтев за акредитацију студијског програма основне академске студије – ПРАВО – СТУДИЈЕ НА ДАЉИНУ у оквиру поља друштвено-хуманистичких наука под бројем 612-00-00297/2012-04.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ „УНИОН – НИКОЛА ТЕСЛА“, ФАКУЛТЕТ ЗА ПОСЛОВНЕ СТУДИЈЕ И ПРАВО и предлог одлуке, достављени су Комисији за акредитацију и проверу квалитета.
Студијски програм припада пољу друштвено-хуманистичких наука и области правних наука што је у  складу са законом и листом области коју је утврдио Национални савет. Назив дипломе који се тражи ДИПЛОМИРАНИ ПРАВНИК је у складу са листом звања коју је утврдио Национални савет, а дужина студија од 4 године је у складу са законом.

Програм је прихваћен 13.12.2012. године од стране Сената Универзитета.

Студијски програм садржи све законом предвиђене елементе и има предвиђени број ЕСПБ. Број ЕПСБ бодова након завршених студија је 240. 

У реализацији наставе у оквиру студијског програма студенти ће преко платформе за DLS пратити наставу, добијати наставни материјал, активно учествовати у решавању домаћих задатака и квизова, свакодневно ће комуницирати са настаницима, асистентима и сарадницима, имаће ажурне информације о свим дешавањима на факултету и имаће увид у освојене бодове за обављене активности. Квалитет наставног процеса обезбеђује се кроз:

-
power point презентације са предавања, 

-
PDF материјале за учење (уџбеници, приручници и сл.),

-
видео материјале, 

-
тестове,

-
домаће задатке,

-
семинарске радове,

-
дискусије унутар одговарајућег форума,

-
примене савремених метода анализе случајева,

-
оспособљавање студената за рад по пројектном принципу, као и за тимски рад.

Извођење студијског програма путем DLS обезбеђује исти ниво знања свршрних студената основних студија, исту ефикасност студирања и исти ранг (квалитет) дипломе као и у случају уобичајеног (класичног) начина реализације студијског програма. Сврха овог студијског програма јесте да студентима омогући стицање адекватног теоријско-примењивог знања и одговарајућих вештина у области права.

Циљеви садрже одреднице из којих би се могао закључити зашто је овај програм у области правних наука. Међу циљевима су сви они који се тичу стицања знања и компетенција у области правних наука.

Jасно је наведено које опште и предметно специфичне способности студенти стичу савладавањем програма.

Класификација предмета по типу је: Академско-општеобразовни предмети 11.54%, Теоријско-методолошки 17.95%, Научно-стручни предмети 38.46%, Стручно-апликативни предмети 32.05%. 
Установа је приложила Књигу предмета у којој је сваки предмет специфициран. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, садржајем предмета, препорученом литературом, методима извођења наставе, начином провере знања и оцењивања. 

Фактор изборности према предметима које обезбећује институција је 30.00%.

Курикулум одговара назначеном звању и датим компетенцијама у студијском програму. Курикулум јасно приказује распоред предмета по семестрима, број ЕСПБ бодова и фонд часова. За сваки предмет наведени су мерени циљеци курса са очекиваним исходима, знањима и компетенцијама, реалним предусловима за похађање предмета, конкретним и смисленим садржајем предмета, препорученим литературом, савременим методима извођења наставе, као и начином провере знања и оцењивања.

Програм је целовит и свеобухватан и нуди најновија стручна сазнања, усаглашен је са другим програмима на истој установи и усклађен са најмање три програма иностраних високошколских установа (Faculty of Law, Business & Social Sciences, University of Glasgow; Faculty of Law, Administration and Economics, Univesity of Wroclaw; Faculty of Law, Economics and Business Administration, Joensuu). 
Програм уписује одговарајући број студената сходно расположивим могућностима установе. Конкурс за упис студената садржи: број, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. За упис на прву годину студенти полажу пријемни испит.

Студенти полагањем испита стичу одређени број ЕСПБ бодова. Број ЕСПБ бодова je утврђен за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе 30 а максимални 70. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. 

Укупан број наставника је довољан да покрије укупан број часова наставе на студијском програму. У реализацији студијског програма укључено је 36 наставника,  од тога 29 наставника са пуним радним временом и 7 са непуним радним временом. Просечно оптерећење наставника на студијском програму 0.82 часова недељно. Нема наставника са ангажовањем већим од 12 часова недељно. Наставници са пуним радним временом држе 75.85% наставе. 

Испуњен је захтев да најмање 70% часова од активне наставе држе наставници  са пуним радним временом.

Број сарадника 16, од којих су 12 са пуним радним временом и 4 са непуним радним временом, је довољан да покрије укупан број часова наставе на студијском програму. Просечно оптерећење сарадника износи 1.50 часова недељно. 

Квалификације наставног особља одговарају нивоу њихових задужења и документоване су референцама и подаци који су доступни јавности.

Величина група за предавања и вежбе одговара Допуни стандарда за акредитацију студијских програма у оквиру поља друштвено-хуманистичких наука. 

Обезбеђен је одговарајући простор за извођење наставе. Обезбеђена је неопходна техничка опрема за савремено извођење наставе. 

Високошколска установа је обезбедила покривеност предмета одговарајућом уџбеничком литературом. Наведена листа уџбеника доступна је студентима на студијском програму, а листа библиотечких јединица релевантних за студијски програм броји преко 100 наслова. 

Установа је установила процедуре за праћење квалитета студијског програма. Преко студенских анкета проверава се и утврђује се да ли наставници и сарадници имају коректан и професионалан однос према студентима.

Установа је формирала Комисију за обезбеђење квалитета. Приложени су документи: Политика обезбеђења квалитета, Правилник о уџбеницима, као и извод Статута установе којим се регулише оснивање и делокруг рада комисије за квалитет. 

Програм је прилагођен учењу на даљину и има наставни материјал који одговара циљевима образовања. Факултет је кроз вишегодишњи рад развио и пројектовао софтверско решење са свим потребним елементима неопходним за потпуну симулацију наставног процеса. ДЛС (енг. Distance Learning System) омогућава креирање савремено конципираних садржаја студијских предмета и њиховог прилагођавања учењу да даљину, са већим бројем могућности за заказивање и одржавање консултација. „Е-индекс“ је клијентски део апликације којој се може приступити на два начина. Преузимањем са Googla Play-а као решење за све Андроид уређаје или кроз претраживач (browser) као решење за све уређаје које поседују Интернет без обзира на оперативни систем. За функционисање апликације Е-индекс није потребна додатна инсталација. На тај начин је обезбеђен приступ свим студентима са било ког рачунара, таблета или телефона или неког другог уређаја који има приступ Интернету. Апликација поседује неколико сервиса који се извршају уз помоћ сервера (HP DL180 G6) који је обезбеђен у датацентру у Немачкој. 

Сваки предмет може имати различите верзије и секције. Сваки предмет је конципиран тако да садржи уводно предавање, недељна предавања, тестове, пратећу библиотеку материјала, видео и аудио репродукцију предаавања. У уводном предавању се студенту дефинисана основна структура предмета (подаци о предавачима, мејл, литература, поглавља проучавања по недељама, предиспитне обавезе, опис и садржај колоквијума, бодовање, структура оцене, испитна питања...)

Недељна предавања прате предавања на Факултету. Битнији елементи недељног предавања су обрађене PowerPoint презентације (користи се SCORM стандард), као и интерактивни тест за самотестирање који обухватају текућу недељу. У оквиру сваког предмета студенту је доступна библиотека у коју се складиште додатни материјали, (литература, примери задатака, видео туторијали...)

Систем за тестирање студената на ДЛС платформи укључује питања по случајном избору, меша питања и редослед одговора. Тестови су временски ограничени. На располагању је могућност креирања разних облика питања: избор тачног одговора, више тачних у оквиру питања, спајање парова, допуна недостајућих текстова, питања са сликом или есејска питања. Сваки наставни предмет би требало да садржи бар 200 питања. Систем омогућује анализу датих тачних и нетачних одговора што додатно омогућава наставном особљу да сагледа квалитет сваког питања посебно.

Подсистем за проверу знања студената је интегрисан у систем за управљање процесом учења на даљину и подржава различите облике учења и провере знања (консултације, самопровера, предиспитне провере, извештаји, испит).

Систем комуникације и обавештавања подржава пуну интерактивност свих учесника у процесу студирања на даљину и могућност студента да у сваком тренутку контактира наставника (постави питање, пошаље фајл и др.)

Систем за праћење напредовања студента заједно са припадајућим подсистемима у потпуности подржава различите облике учења: читање лекција, тестови за проверу знања, мултимедијалан садржај и др.

Подсистем праћења коришћења система пружа увид наставнику у број приступа сваком курсу, модулу или другом елементу система од стране студента, и предузимање одговарајуће корективне мере на мотивацији студента.

Систем извештавања пружа информацију о свим аспектима коришћења платформе (статистике, извештаји и др.).

ДЛС се остварује кроз различите облике наставе: јавно емитовање временски планираног наставног догађаја (емитовање предавања или дискусија наставника/стручњака снимљене уз помоћ видео камера уживо или раније направљеног и припремљеног видео снимка), испоруку предавања и мултимедијалних наставних материјала са сервера и консултације за вођено и неформално учење кроз дискусионе форуме.

У циљу успешнијег рада обезбеђено је упутство за наставнике и упутство за студенте (упутству за учење). Упутства за учење које је обезбедио Факултет садржи конкретне предлоге и сугестије у вези стратегије учења студената и самосталне провере знања.

ДЛС подржава постављање упутстава за учење која садрже конкретне предлоге и сугестије у вези стратегије учења студената и самосталне провере знања.

У склопу ДЛС-а унутар "Система за тестирање" обрађених предавања у оквиру сваке недеље постоје "Тестови напредовања" вежбе након сваке лекције, недеље као вид самосталне провере стеченог знања студената.

ДЛС се остварује као јединствен кориснички интерфејс који подржава више категорија корисника, укључујући студенте, наставнике и административно особље.

ДЛС ће обезбедити квалитетну двосмерну комуникацију наставника и сарадника са студентима која омогућава услуге електронске поште, дискусионих форума и дискусија у реалном времену.
После достављања документација о отклањању уочених недостатака из Акта упозорења, Комисија за акредитацију и проверу квалитета је установила да је УНИВЕРЗИТЕТ „УНИОН – НИКОЛА ТЕСЛА“, ФАКУЛТЕТ ЗА ПОСЛОВНЕ СТУДИЈЕ И ПРАВО у оквиру образовно-научног поља друштвено-хуманистичких наука отклонила поменуте недостатке из Акта упозорења и те да ИСПУЊАВА прописане стандарде у погледу квалитета студијског програма.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ „УНИОН – НИКОЛА ТЕСЛА“, ФАКУЛТЕТ ЗА ПОСЛОВНЕ СТУДИЈЕ И ПРАВО  за студијски програм основне академске студије – ПРАВО – СТУДИЈЕ НА ДАЉИНУ у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00297/2012-04
10.10.2014. године
Б е о г р а д
У В Е Р Е Њ Е
О АКРЕДИТАЦИЈИ студијског програма
основних академских студија
УНИВЕРЗИТЕТ „УНИОН – НИКОЛА ТЕСЛА“, ФАКУЛТЕТ ЗА ПОСЛОВНЕ СТУДИЈЕ И ПРАВО са седиштем у  DOCVARIABLE ConvertString(Adresa,1,5) \* MERGEFORMAT Старо сајмиште 29,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 102072407, Матични број: 08728470, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма основне академске студије – ПРАВО – СТУДИЈЕ НА ДАЉИНУ у оквиру поља друштвено-хуманистичких наука и то за упис 30 (тридесет) студената у седишту Установе.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

